På 1980-tallet etablerte Bjørseth Scatec, som var et privat utviklingsselskap og en inkubator. I 1994 etablerte han selskapet Scanwafer; Scanwafer ble senere omdøpt til Renewable Energy Corporation (REC), og ble børsnotert i 2006 med markedsverdi rundt 50 milliarder kroner. Før REC gikk på børs, forlot Bjørseth ledelsen og solgte sin andel i selskapet. Han realiserte dermed verdier på nærmere én milliard kroner.